Riigikord oli alul kõigis lukumooniais monarhistlik. Lukumoo-nia eesotsas seisis monarh - kuningas, kes oli valitud kõrgemast aristokraatiast ja töötas tihedas kontaktis viimasega. Võib isegi öelda, et riigikord oli monarhistlik vaid  näiliselt, tõeliselt aga oli­garhiline, sest tegelik valitsemine oli eri lukumooniais koondatud lukumoonia nõukogusse (senatisse), mis koosnes mainitud aristokraa­tia esindajaist - neist, keda rooma allikad nimetavad principes. Nii võis üleminek vabariiklikule korrale Etruurias teostuda ilma suuremate vapustusteta. Me teamegi, et V sajandi lõpuks moodus­tasid fanum Voltumnae konföderatsiooni peamiselt - muidugi aris­tokraatlikud - vabariigid.